《辞先墓 其一》
明代·韩日缵

手栽松柏渐成围，鸟韵溪声咽落晖。窀穸已扃朝复夕，音容如在是耶非。

乞身此日书曾上，誓墓当年愿已违。暂去情知非久别，閒云宿草转依依。

作者简介：明广东博罗人，字绪仲。万历三十五年进士，除检讨。累迁至礼部尚书。时宦官用权，人皆畏其凶焰，独日缵坦然处之。后充经筵讲官，得熹宗称善。卒谥文恪。